CELEX: 62021TN0164
Language: da
Date: 2021-03-26 00:00:00
Title: Sag T-164/21: Sag anlagt den 26. marts 2021 — QM mod Europol

17.5.2021   
            
            
               DA
            
            
               Den Europæiske Unions Tidende
            
            
               C 189/21
            
         
      Sag anlagt den 26. marts 2021 — QM mod Europol
      (Sag T-164/21)
      (2021/C 189/24)
      Processprog: fransk
      
         Parter
      
      
         Sagsøger: QM (ved advokat N. de Montigny)
      
         Sagsøgt: Den Europæiske Unions Agentur for Retshåndhævelsessamarbejde (Europol)
      
         Sagsøgerens påstande
      
      
                  —
               
               
                  Afgørelsen af 27. maj 2020 om ikke at forlænge sagsøgerens ansættelse med en tidsubegrænset ansættelseskontrakt annulleres.
               
            
                  —
               
               
                  Om fornødent annulleres afgørelsen af 18. december 2020 om afvisning af klagen, for så vidt som den tilføjer begrundelseselementer.
               
            
                  —
               
               
                  Den Europæiske Unions Agentur for Retshåndhævelsessamarbejde tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende vedrørende den fejl, som den myndighed, der har kompetence til at indgå ansættelseskontrakter (herefter »ansættelsesmyndigheden«) begik i anvendelsen af kriterierne for bedømmelsen af kandidaten ved forlængelsen og nærmere bestemt i forbindelse med fortolkningen af begrebet »fremtidige forudsigelige behov«, da det på tidspunktet for vedtagelsen af den pågældende afgørelse, hverken var blevet fastsat eller endda besluttet, at der forelå sådanne behov.
               
            
                  2.
               
               
                  Andet anbringende vedrørende tilsidesættelse af retten til at blive hørt på en effektiv måde forud for vedtagelsen af den bebyrdende afgørelse.
               
            
                  3.
               
               
                  Tredje anbringende vedrørende pligten til god forvaltning og sagsøgerens legitime ret til at blive bedømt i forhold til de for hvervet fornødne kompetencer. Sagsøgeren har kritiseret afgørelsen, idet denne er blevet vedtaget på grundlag af fordomme og bekymringer, men uden at der er blevet foretaget en faktisk undersøgelse af sagsøgerens evner.
               
            
                  4.
               
               
                  Fjerde anbringende vedrørende det åbenbart urigtige skøn, som ansættelsesmyndigheden anlagde ved bedømmelsen af sagsøgerens profil og kvalifikationer.
               
            
                  5.
               
               
                  Femte anbringende vedrørende misbrug af rettigheder og tilsidesættelse af omsorgspligten.